Olen alles nüüd, Tartust eemal elades, hakanud mõistma  president Lennart Meri poolt sageli kasutatud mõttetera "kaugelt näeb kaugemale". Distantsilt õpitakse väärtustama neid asju, mida kohapeal olles peetakse loomulikuks. Täna, koos abikaasa Nele ja laste Ingel ja Taanieliga kunagises vanavanemate korteris Nõmmel elades mõistan miks nimetatakse just Tartut Eesti kõige elamisväärsemaks linnaks. Tartu on mõnusaks igapäevaeluks just paraja suurusega, sobiva elutempo ning pisut isepäise auraga. Tänu ülikoolile on ta ühtlasi vaba ja pidevas muutumises.